
I. GLAVA. 


Braća. 


Rijeke izašla dva mladića. Licem su sasvim slični, ali 

po odijelu se razlikuju dosta. Stariji je odjeven lijepo 
i ukusno, a mlađi u jednostavnom odijelu običnoga obrt- 
noga pomoćnika. A ipak su rođena braća. 

— Hoćeš li i dalje sa mnom, Stanko? — zapita ne- 
kako nevoljko stariji. 
— Ah, moj ti kaput smeta! — nasmije se Stanko, — 
Hajde, Rikardo, hajdemo onamo iza kolodvora, napra- 
ma »Giardinu«, gdje nas ne će sretati toliki ljudi. Moraš 
da ideš sa mnom, jer ti imam mnogo da kazujem. 

— A šta opet? — namršti se Rikardo. 

— Noćas si opet došao kući veoma kasno! Naš 
.očuh predbacio je to majci, ali ona je uvijek ista, dobra 
i blaga, 

Ju toga čovjeka ne držim za svog oca! 


I: visoke. kuće na Korzu našega primorskoga grada 


— Ni ja: Upravo zato volim, što učim kod drugog 
majstora, jer iza smrti našeg dragog oca imam samo 
stolaru Delfetu da' pola, što ću da budem čestit 
čovjek. 

— Ne mogu da ti iskažem, kako mi je mrzak naš 
očuh. 

— Tai meni, alii blanja mi nije po . dudi Ja bih 
najvolio na more! Da si samo vidio jutros jedrenjaču 

»Viktoriju«, kako je ponosno zarezala u to divno naše 
more. Imao sam nešto posla na brodu, pa nijesam mo- 
gao da se nagledam te ljepote. Nema ništa ljepšega od 


iakova broda! Ali da se vratimo k našemu razgovoru. - 


Majka će ti danas očitati dobru čitulju. 

— E, a ja ću se ukloniti tomu. 

— Pa ipak nije pravo, što dolaziš tako kasno kući; 
a i trošiš dosta novaca. 

— Zar ćeš ti — mladi — da me koriš? 

— Ne ću, ja bih samo da te upozorim radi očuha; 
treba da budemo složni, jer taj će čovjek progutati svu 
našu baštinu. 

— To imaš pravo, Stanko! Večeras ćemo se dalje 
porazgovoriti. Sad moram da otrčim u poslovnicu; go- 
spodin Astori vrlo je strog i tačan. 

— Dobro! Zdravo! ... 

Stanko se vrati fićukajući neku pjesmicu, a Rikardo 
potrči brzo do Adamićeva mola, gdje se je nalazila 
poslovnica velike trgovačke kuće Astori i druga. Otmeni 
mladić stupi u poslovnicu, u kojoj je već sjedjelo za po- 
slom desetak mladih ljudi. : 

Gospodin Astori sjedio je već za svojim stolom. 

— Frankoviću! — zovnu on. 

Rikardo stupi čedno k stolu svoga gospodara. 

— Izvolite, gospodine Astori? 

_— Nešto ću vam naložiti. — Blanče! okrenu se prin- 
cipal prvomu blagajniku, — isplatite gospodinu Fran- 
koviću dvije tisuće dinara. Vi ćete, dragi Frankoviću, tu 
svotu predati uz put u gradsku štedionicu na moj račun, 
ie mi sutra donijeti namiru. 

— Bit ćete služeni, gospodine Astori! 

Primi dvije tisuće dinara, te ih spremi u svoju 
lisnicu. 

— No vi mi se činite blijedi i slabi. Valjda ne tuma- 
rate po noći? 

— O ne, gospodine principale! To je od moje ne- 
sloge s našim očuhom. 

— Poznajem ga! Vašega sam pokojnoga oca cijenio 
jako; bio je umjetnik. — Blanče, isplatite gospodinu 
Frankoviću za prošli mjesec 200 dinara više; zadnji se 
mjesec uračunava. 

— Razumijem, gospodine principale! 

— Oh, kako da vam zahvalim! — ganuto će Ri- 
kardo. > 

'— Okanite se toga! 

Gospodin Astori uzme svoj slamni šešir i ode iz po- 
slovnice. 

Kad je Rikardo sjeo k svomu stolu, dođoše mu dru- 
govi te mu stadoše čestitati; stari pak blagajnik dobaci 
ljubimcu svoga gospodara zavidan pogled i promrmlja 
nešto o »latinskim naučnicima, koji vazda jašu na tro- 
janskom konju i umiju da prigrabe sve masnije zalo- 
gaje ...« No odmah zatim pozove on Rikarda i umoli ga, 
da mu prevede neko francusko pismo i tako je on dobro 
upotrebljavao toga »latinskoga trgovca«. 

Rikardo je htio da uči visoke škole, no iza očeve 
se smrti posvetio trgovini te je kod Astorija dobio mjesto 
francuskog i engleskog dopisnika. ui 

Otmeni taj mladić bio je miran i ozbiljan, a uz to 
pravi vještak u svojoj struci; rukopis mu je bio upravo 
kaligrafski, — sve sama svojstva, koja su potpuno osva- 


jala gospodina Astorija. Zato je i zavolio Rikarda. 


Izbila četvrta ura. U poslovnici prestao rad. 


Sad pristupi k Rikardu mladić, koji se je stao tajom 
smijuckati, kad je Rikardo dobivenih dvjesta dinara 
nehajno turnuo u džep na prsluku. 

— Kuda ćemo, Rikardo? 


Bo pa 

— Meni je sasvim svejedno, Julije! 

— Onda moraš sa mnom na koncerat u »Orlfej«. 
Koncerat se počinje u pet sati, stići ćemo najljepše! 

— Dobro. 

Sat kasnije sjela ta dva prijatelja jedan uz drugoga u 
dvorani »Orfeja«. Slušaju glazbu, piju kavu, zatim ča- 
šicu »groga«, dok ne dođoše i drugi »prijatelji«, koji od- 
vedoše Rikarda u gornju dvoranu, da se malo pokartaju. 
Jedan će Englez da drži »banku«. Tiha igra privuče Ri- 
karda i.on odluči da s nekoliko dinara pokuša sreću. 
Dobivao je... Sad naruči nekoliko boca vina i počasti 
cijelo društvo. Onda sjedne opet za stol, da igra dalje... 
Njegov drug Julije Tvrtković nagovara ga kao zloduh, 
da igra samo dalje, a Rikardo, nešto omamljen vinom, 


nešto razigran prvim dobicima, igra. Međutim dinar za 


dinarom samo nestaje. Sada se sjeti, da ima uza se još i 


dvije tisuće dinara, pa pomisli: Kako bi bilo, da raz- 


mijeni novac i pokuša, ne bi li iskartao opet svoj novac. 
Tako i uradi. Ali sreća okrenula Rikardu leđa, a njegovi 
dinari odletješe krupijeru. A on, raspaljen strašću i vi- 
nom, igra sve dalje i dalje. 

Jedan od susjeda upozori ga na dobru kartu i on 
stane stavljati stotinjarke, ali je moli sve redom i naj- 
zad prokartao sav gospodarov novac. 

Sav zdvojan istrči iz dvorane. 

— 0, ja nesretnik! Šta će sad da bude? — zdvaja 
Rikardo. — Počinio sam pronevjerenje, krađu. Pomozi mi, 
dobri Bože! 

Časak zatim zagledao se u morske valove. Zaviče i 
htjede da se baci u morsku dubinu. 

. Na svu sreću pograbi ga neki pristani no za 
ogrlicu i zadrži. 


— Šta to kanite, mladiću? — zapita ga. — Zar ste 
tako zdvojni, da mislite na smrt? 

Fikardo mu iskreno ispripovijeda sve... 

— To sam i mislio, — nasmije se stari gospodin. — 
Nijeste uradili pravo, ali ja mislim, da vam još ima po- 
moći. Obećajte mi, da ne ćete više biti tako lakomisleni, 
kako ste sada bili! 

— Obećavam. 

— Dobro. Otiđite sad k gradskoj vijećnici i priče- 
kajte tamo. 

Sav slomljen ode Rikardo; međutim je Julije Tvrt- 
ković bio nestao. 

Stari onaj gospodin izvadi srebrnu sviralu i slano 
zazviždi. Odmah se sa svih strana sletjeli stražari te op- 
kolili igraću dvoranu, a igrače pohvatali. . 

Kad je Rikardo stajao na uglu pred gradskom vijeć- 
nicom, opazi, kako. stražari vode čitav čopor lancima 
povezanih. nitkova. To bijahu njegovi »prijatelji« iz 
igračnice. Krupijera je prepoznao odmah... 

Lagano, tiho vrati se kući. Bilo je već kasno poslije 
ponoći. Vrata bijahu otvorena, a zvono: ovijeno ma- 
ramom. . ' 

— Ps, ps! Mir! — opominje Stanko zbunjenoga 
brata. — Očuh je slaba sna, Rikardo! Pomisli na 
majku... > 

= O, ja sam nesretnik! 

— Zašto? — upita zabrinut Stanko. 

— Meni nema spasenja, — ja sam propalica! 

— Svemogući Bože; šta to buncaš, Rikardo! 
dia srami u moju sobu, tamo... o... ja ne 
sreća! . še. 

Zapališe svijeću i oba brata sjedoše na krevet, Ri- 
kardo ispripovijeda bratu sve. 


— Sada je svemu kraj. 

— Vidiš, Rikardo, — uze Stanko, — ja sam ti često 
govorio, da takav život ne vodi ničemu dobromu. Ja sam 
uvijek volio da se zabavim lijepom knjigom. 

Sjede braća, duboko se zamislili... 

— Ni majka, ni naš očuh Rudak ne smije ništa do- 
znati o tom, — govori Stanko zabrinuto, — možda ćeš i 
dobiti izgubljeni novac, jer onaj stari gospodin, koji te 


je zadržao, da nijesi skočio u more, ono je redarstveni 


glavar. 

> Šta? 

— Jest!... Nego reci mi, kada je gospodin Astori u 
svojoj poslovnici? 

— Šta ćeš ti tamo? 

— Ja ću sve opet urediti, a ti... moli samo za opro- 
štenje! 

— O Stanko, ja to ne zaslužujem! 

— Popravi se! Lezi sada, pa laku noć!... 

Sutradan vidi gospođa Rudak, — udova Franko- 
vićka, — kako je Stanko obukao najbolje svoje nedjeljno 
odijelo. 

— Šta je to danas, Stanko? — upita ona kod kave. 

— Moram da za majstora obiđem neku gospoda, — 
odvrati Stanko. 

— Ja ne znam, šta je vama dvojici! — govori 
majka. — I Rikardo je sav satrven! 

— To se često događa! 


Odoše obojica. 


Tačno u osam sati osvanuo gospodin Astori u svojoj | 


poslovnici. 
— Je li kapetan Jansen već bio ovdje? 
— Nije, gospodine! 
— Jeli sve uređeno za »Margaretu«, Blanče? 
— Jest, gospodine principale! 

— Vi znate, da će brod u Hullu natovariti ugljen za 
Hongkong, a dovest će iz Moluka mirodije. 

— Sve je uređeno! — primijeti prvi knjigovođa. 

— Well! 

Gosp. Astori otišao u svoju sobicu, a Rikardu nemilo 
udara srce. ' 

Pet časa iza toga stupi u poslovnicu Stanko, moleći, . 
bi li mogao da govori s gospodinom Astorijem. 

Odvedoše ga u Astorijevu sobicu, gdje ga Astori 
Primi, promatrajući ga radoznalo. 

— Mnogo štovani gospodine! — poče mladić nešto 
laganije, — molim vas, izvolite me mirno saslušati! 

Gospodin Astori dade znak, da Stanko govori. 

— Bila dva brata, koji su se voljeli od svega srca. 
Jedan je bio trgovac, a drugi obični stolarski naučnik, 
koji bi volio da bude mornar. 

Gospodin Astori šuti, ali pozorno motri Stankovo 
lice, 

— Dogodilo se, — nastavi Stanko, — da je neopre- 
zni gospodar predao mladomu trgovcu svotu od dvije ti- 
suće dinara. Mladić dopao u zlo društvo, među varalice 
igrače, koji mu oteše sav novac, pošto su ga opili. 

— Čovječe! — prekine ga Astori, — vi ste Fran- 
ković, ja to vidim na vašem licu! Valjda Rikardo nije... 

— Novac zaigrao? Jest, gospodine Astori! On je ne- 
valjanac, tat, kako je i sam priznao, 'pa je već htio da 
kidiše i na svoj život. 

— Strahota! 

:— Ja sam Rikarda prisilio, da me pusti pred vas, 
gospodine Astori, jer želim da vam predložim nešto. 

— Govorite, mladiću, da vidimo, šta je! 


— Oprostite mi! Saznao,sam od Rikarda, da tre- 
bate za »Margaretu« još jednoga momka. Uzmiie mene, 
a.svu moju plaću ostavljajte, dok se ne pokrije Rikar- 

dovo pronevjerenje. A njega jadnika, molim vas, ne kaz- 
.nite; popravit će se! 

Gospodin Astori sjedio je gotovo nijem od čuda. 

— Ito ćete vi učiniti? 

— Nije velika žrtva, kad i onako želim na more. 

— Ali roditelji, vaš brat? 

— Oni ne smiju da znaju za to! 

Gospodin Astori ustane, prošeće se zamišljen so- 
bom i stane najzad pred Stanka. 

— Vi ste plemenit mladić; primam vašu ponudu. 
Otiđite odavde ravno'na brod »Margaretu«, ja ću kape- 
tana Jansena odmah obavijestiti. 

— Dobro, gospodine Astori! 

Gospodar pozvoni: 

— Gospodin Rikardo iaškoviki 

Pozvani uđe u Astorijevu posebnu sobu dršćući, a 
nitkov Tvrtković nije se usudio ni da uznese pogled: 
sada će prasnuti oluja... 

. Astori se sasvim uozbilji. 

— Gospodine Frankoviću, vi ste se ponijeli nepo- 
šteno, a znate, šta zaslužujete za to? 

— Znam, gospodine Astori! Ali ja ću sve nado- 
knaditi. 

— Nije nužno, već je sve izravnao ovaj čestiti mla- 
dić ovdje. Ali jedno tražim od vas: Zakunite mi se ime- 
nom božjim i pred licem svoga brata, da se ne ćete više 

odavati pijanstvu i kartama! 

— Kunem se, gospodine Astori! ' 

— Dobro, ja vam vjerujem. Vi ćete ostati i dalje 
kod mene, a ovaj ćemo slučaj zaboraviti. Zahvalite za 
to svomu bratu! 

Rikardo zagrli brata, a suza zahvalnica zatrepti mu 
na očima. Nije ni slutio bratovu odluku. Stanko je 
drhtao. Oprostio se s njim, a umolio ga, neka pozdravi 

roditelje, ako se ne vrati brzo. Zatim se rastadoše, a 
Stanko ode ravno na brod »Margaretu«. ' 

Jedan sat iza toga je kapetan Jansen bio u kabinetu 
Astorijevu. 

— Htio sam još da kažem, Jansene, onaj mladić 
stoji pod mojom osobitom zaštitom: isplatite mu svu za- 
službu! U njem sam našao čestita mladića. Uzgojite ga 
sebi za nasljednika! 

— S drage volje, gospodine Astori! Na prvi pogled 
taj mi se momak svidio. Sada zbogom!.. 

— Zbogom, Jansene! Sretan vam piti Da, jesu li 
vam topovi u redu? Oko Sundajskog otočja krstare 
gusari.. 

— Oba su mi topa u dobru stanju; teški su, te uma- 
njuju tovar, ali je zato »Margareta« siguran brod. 

Oko podneva zabrodila »Margareta« iz zaljeva na 
glatku pučinu morsku. Na palubi stoji novi »matroz«, 
mašući bijelim rupcem: Stanko Franković... 

Poslije objeda dobila je gospođa Rudak ovo pismo: 


»Draga majko! 

Moram da te ražalostim viješću, da sam krenuo 
širokim morem. Dok ovo čitaš, već sam zaplovio, 
da vidim drugi svijet i druge ljude. Ne zamjeri... 
svomu zahvalnomu sinu ... 

Stanku.« 


Iz istoga pisamca ispala mala ceduljica, na kojoj 
bijaše napisano: 


Dragi Rikardo! 
Održi svoje obećanje! Tvoj brat Stanko... 


Rikardo pograbi to pisamce, a suze mu udarile na 
oči. 

Rudak pako, očuh njihov, primijeti na to: 

— Ne plači, ženo! Sad nam je u kući jedna dan- 
guba manje! 

Ali gospođa Rudak nije tako sudila; bila mu je 
majka, a Stankov odlazak činio joj se tako tajanstven, 
čudan. Ni Rikardo nije znao, kako. bi to protumačio. 

No gospodin Astori bio je sretan, jer mu je još iste 
večeri redarstveni komesar donio novce, koje je Rikardo 
bio izgubio, a to je još ljuće zaboljelo Rikarda. 

— Ta da je Stanko samo ondje — uzdiše on tužno 
u samoći. 

Svoje obećanje držao je Rikardo vjerno, te do mala 
postao uzor svim svojim drugovima. . 


II. GLAVA. 


Vlastelin. 


ARGARETA" bila je velik brod, ali je plo- 

M vila preko morskih valova laka kao pero. 

9) Za neko vrijeme eto je do Engleske i u Hullu. 

Kapetan Jansen bijaše pravi stari pomorac: tačan i 
strog u službi, ali blag i ljubezan svakomu. 

Stanka je brzo zavolio, jer je pokazivao osobitu 
volju za mornara, a penjač i gombač bio je i od prije 
izvrstan. Na brodu je bio neki stari mornar Medvedić, 
koji Stanka stade da poučava u svem, što mornar treba 
da zna. Naročito ga je upozoravao na različite pojave, 
koje opažaju na moru, a Stanko ga je željno slušao, vi- 
soko cijenio i zavolio ga od svega srca. 

Brod je međutim brzao glalkom pučinom, prošao 
Sueški kanal i stigao u Indiju. U Madrasu stao nešto, a 
onda udario ravno na Hongkong. 

Svi mornari zavolješe Stanka, jer je bio izvrstan 
prijatelj i vrlo rječit, te je svojim šalama i doskočicama 


znao lijepo da zabavlja. 


Vrlo često stajao bi Stanko na kredikićim krovu i 
gledao u dubine Indijskoga oceana; promatrao je i one 
nemani, morske pse, što. poput gladnih hijena prate 
brod. I Medvedić i Jansen dolaze na krov te na dur- 
bine gledaju u daleko more, ne bi li gdje opazili što 
sumnjivo. 

— Šta to zurite vazda, Medvediću? — zapita jednom 
Stanko. ' 

— Šta zurim? Pazim, da se ne namjerimo na gu- 

sare, kojih zna ovuda da bude i previše. 


I starac ispripovijeda Stanku na dugo.i široko o 


tim morskim razbojnicima, a on ga slušao tiho i nepo- 


mično. U duši odluči Stanko, da će se ponijeti što hra- 
brije, ako se dogodi, da ih napanu razbojnici. 


Ali svuda je tišina i mir; more glatko kao zrcalo, o 
koje se odrazuju sjajni sunčani zraci. Na daleko ni traga 
razbojničkoj galiji. Tako prođoše uz Malaku i sretno za- 
ploviše u Kitajsko more, u kojem je za nekoliko dana 
doživio Stanko oluju i bijes morskih valova, kakav nije 
prije ni slutio. Tek za tri dana mogla je »Margareta« da 
nastavi put određenim pravcem, jer ju je sve donde ba- 
cakalo more kao orahovu ljusku. Konačno stigoše ipak 
u Hongkong i sada se našemu Stanku otvorio pred oči- 
ma taj kitajski svijet. Razrogačenim je očima promatrao 
to čudovište, te dugokose i kitnjaste sinove »nebeskoga 
carstva«. 


Kad su istovarili robu, zaploviše po Jansenovoj za- 
povijesti uz mnogobrojne otoke Mindorskim i Telepskim 
morem do tamošnjeg otočja, da natovare lađu raznim 
mirodijama, koje moraju na povratku da povezu. 

Putovanje je sretno i brzo, jer je brod sada lagan. 
Tom je prilikom poučio kapetan Jansen Stanka, da se 
mirodije voze i sa Neire, Bande i Lontoira, osobito klin- 
čaci, muškat i kardamon; tu to sade pod nadzorom nizo- 
zemske vlade. Brod se brzo nakrcao novim tovarom, a 
onda udari na jug put Sundajskoga mora. ' 

Jednoga popodneva opaziše s »Margarete« neki ne- 
poznati brodić, koji im je opet iznenada iščeznuo. 
Stari Medvedić sklopi svoj dalekozor, pretraži oba 
topa i promrmlja: : 

— Jane znam, šta mi je! Sve se nečega plašim. Bože, 
oprosti mi grijehe i budi nam milostiv!... 

— Svi na krov! — povikne tada, bacivši pogled na 
more, jer se u blizini broda pokazalo pet lađa, koje stre- 
limice režu more, a kljunovima uperile na »Margaretu«. 

— Evo ih! — viknu kapetan; — svaki na svoje 
mjesto! 

Stanko se oboružao revolverom, sabljom i sjekirom, 
te tako iščekuje neprijatelja. Medvedić stoji kraj svo- 
jih topova, a uperio ih na one lađe, što se sve više i 
više približavaju »Margareti«. 

Tres!... prasnuo top. 

Na jednoj od onih lađa nastalo strahovito komeša- 
nje među ranjenim i polumrtvim razbojnicima. Ali ostale 
lađe navalile s divljom vikom na »Margaretu«, koja ih 
je dočekala spremna na boj. 


Drugi hitac smrvio cijelu jednu neprijateljsku lađu 
zajedno s njenim ljudima. Stanko samo motri taj po- 
morski boj... to nije još nikada doživio. No prije nego 
što su mogli da nabiju topove po drugi put, dohvatiše se 
gusari broda i popeše se po bokovima na nj kao divlje 
mačke. 

Ono trinaest naših mornara borilo se s lavljom hra- 
brošću. Stanko je bio vazda uz kapetana Jansena, te 

obarao svojim revolverom jednoga Malajca za dru- 
gim... Ali šta je to pomoglo? Prvi, koji je pao, bijaše 
stari Medvedić: jedan mu Malajac zabo svoju krivošiju 
sablju u junačka prsa baš u čas, kad je starac bio sma- 
knuo već šestoricu. 


Svi naši padoše u junačkom boju. Jansena ubiše na 
krmilu. Stanko se snađe brzo, skoči postrance u prazan 
čamac, tako da ga divlji razbojnice ne opaziše, pa odjuri 
morem, prepustivši se valovima, da ga odnesu, kuda ih 
je volja... 


S »Margarete« je dopirala samo divlja i vesela krika 
razbojnika, koji su kao pomamni stali da plijene i robe 
sve, što su mogli da nađu na brodu: vino, rum, sav no- 
vac i svu robu. Kad su se napili vina i ruma, stadoše 
divljaci tako da urliču i da se čupaju, kao da su sami 
pakleni dusi zašli na pitomi brod »Margaretu«. 

No šta se je ono maknulo kraj krmila?... 

To je teško ranjeni kapetan Jansen. Lagano se do- 
vukao do komorice, u kojoj je spremljen barut. Usne 
mu šapću tihu, pobožnu molitvu: »Gospode, smiluj se 
svomu sluzi i primi ga u svoje carstvo! .. .« 


Grozovit prasak... eksplozija... zagrmi i potrese 
morskom površinom... i sav brod potonu raskoma- 
dan... 


Stanko stoji u svom čamcu kao okamenjen. More se 
opet smirilo, a unaokolo plivaju trupovi, prazne i pune 
bačve i svakakve stvari s broda. Instinktivno stade on 
da hvata i lovi sve, štogod misli da će mu trebati. Našao 
bačvu ruma, sanduk dvopeka, sandučić s raznim oru- 
đem, kompas, bačvu konserva, mrežu i kasetu sa zlatom. 

Sve je to skupio u svoj čamac i ostao usred mora 
sam samcat — kao pravi Robinson, kojega se je u taj par 
junački naš Stanko sjetio. 

Pogleda na kompas i zavesla prama jugu, dok nije 
doveslao do nekoga otočića, koji mu se pričinio posve 
pust. Oprezno oplovi pusti otočić, ali ga još nije ni obi- 
šao, a iznenada zapadne noć, kako je obično u tropskim 
krajevima, pa Stanko morade da privuče čamac k obali, 
da tu prenoći. 


Tako i učini, pa klekne, toplo zahvali dragomu Bogu, 
koji ga je spasao, i zamoli, da mu i dalje ne krati svoju 
pomoć i zaštitu. Nikad još nije tako vruće molio kao 
sada, a utješen i smiren od molitve zaspi u čamcu, jer 
je bio umoran i satrven događajima toga dana. 


Probudila ga ledena struja uzduha. Noći su u trop- 
skim krajevima veoma hladne, a Stanko nije imao ni 
ogrtača ni pokrivača. Drhtalo mu Cijelo tijelo. Skoči iz 
čamca na kamen, koji je tik uz obalu. 


Šta će sada2... 


Stanko se zamisli. Izvadi iz sandučića dvopeka i 
malo vina, te se okrijepi baš kako treba. Onda se sjeti, 
da je htio obići otok. Sjedne u čamac i zaplovi oko oto- 
čića. Za kratko vrijeme eto ga opet na onom mjestu, 
odakle je jučer pošao. Na najveće čudo opazi tu sada 
kljun broda »Margarete«, koji nije sasvim potonuo, nego 
ga valovi donijeli do obale, gdje se je zadjeo o grebenje. 
Stanko skoči te se popne na te »ostatke« krasne »Mar- 
garete«. Naiđe na trupove nekih mornara i da bude 
čudo još veće, na maloga mornarskog psa Šarka, kako 
nijemo bulji u morsku dubljinu. Još je našao nešto odi- 
jela, pušaka i različitog drugog oruđa, pa i sanduk pun 
knjiga. Sve on to pomno skupi i spremi u svoj čamac, 
Onda odgurne kljun od obale i valovi se uznjihali, 
voda uspljuskala i ostatak »Margarete« stao da tone, te 
potonuo sasvim, kad je Stanko s čamcem odmaknuo i 
zaplovio k otočiću. 

Stanko izvuče čamac na obalu. Šarko veselo zalaje 
i zaskače oko svoga spasitelja. 

Stanko i nehotice postao pravi pravcati Robinson. 
Ovako osamljen na otoku treba da potraži san. Uzme 
punu torbu jela, naboja, nož i pušku i krene, da pre- 
traži otok. 

Sunce je žarko žeglo i Stanku da izgori glava. >0, 
ne ćemo tako!« reče on i strgne s paome nekoliko listova 
i priveže ih o štap, da mu budu suncobran. Smiješeći se 
reče Stanko: 

— Sad sam baš drugi novi Robinson. Trebalo. bi 
da imam još samo lamu i nekoliko divljaka. 

No tomu nema ovdje ni traga; krasni j je otočić pust, 
ni žive duše na njem. I tako mu Stanko postade gospo- 
darom. Sve je njegovo — postao je »vlastelin«. 

Putujući dalje po otoku pregleda brdo, što se is- 
Pinje nasred otoka, pa opazi, da je vulkansko. Po- 
strance iz jedne rupe sunuo mu u nos dim, koji se diže 
brdu iz dubljine. 

— To je vulkanski otok! — kliknuo Stanko. — O, 
sada znam, zašto nitko ne će da stanuje ovdje. Kad se 


*.zatrese potres i brdo uzme da izbacuje vatru i kamenje, 


šta ću onda? 

Zatim se nasmiješi. . 

— Kako sam lud! Ne čuva li me svuda božja ruka? 

Kad je prošao gotovo sav otok, sustavi se na obali, 
na jugozapadnoj strani otočića, odakle mu se pruža kra- 
san vidik na široku površinu morsku. Podalje od obale, 
podno brežuljka našao je i malu spilju, te nakani da je 
uredi za stan. ' 

Ovamo dovuče sad Stanko šve svoje stvari. Od 
granja si je spleo malen krović pred ulazom, a u samoj 
si spilji priredio na brzu ruku krevet. Više je nastojao da 
si načini ognjište, a to mu je izvrsno pošlo za rukom na 


»Novi Robinson« == 17 = 3 


kamenu ostrag u spilji. Naloži granja te ga upali hicem 
iz revolvera. Nekoliko limenih kutija, što ih je nekako 
spasao, posluži .mu mjesto lonaca. Pokus mu je uspio, 
kako se nije ni nadao; s te se je dakle strane osigurao 
i opskrbio barem za neko vrijeme. 


No Stanko misli o svim mogućnostima; osobito mu 


. je stalo do hrane. Na sreću ima mrežu, more mu je pod 
nosom, pa može da ribari do mile volje. Sredinom otoka 
teče potočić, a tu je dosta slatke vode; može osim toga 
da nalovi ptica ili školjaka i puževa. Prvi je objed sku- 
hao lako, jer je imao i brašna i dvopeka i vina; nahranio 
je1 Šarka, pa se dao na počinak .. 

Šarko ga je probudio sutradan, kad je već sunce bilo 
visoko odskočilo na nebu. Po obali je sva sila školjaka i 
morskih puževa. Stanko ih je pomno sabirao, a Šarko 
odmah nekoliko pojeo. Cio je dan protekao u različitim 
poslovima oko uređenja novoga stana. Zatim je iskopao 
malen rukav, da vodu iz potoka svede kraj svoga stana, 
i pobrinuo se, kuda bi spremio svoj dragocjeni čamac. 
Privezao ga užetom uz stupčiće na obali, da mu ne od- 
leti morem za plime i osjeke. Iz paome si napravi dugu 
motku, koju je zabio u zemlju, da može na nju objesiti 
barjak. 

— Ne ću, da vazda visi na motki, jer bi me mogla 

izdati gusarima, prije nego što me opazi koji brod na 
tom osamljenom otoku. Ne, ja ću barjak izvjesiti, kad 
budem opazio koji brod, i dati mu znak za pomoć. Vje- 
kovati valjda ne ću ovdje. A dobri će me Bog čuvati kao 
i dosad! . 

sla paama: Stanko sam sa sobom. 


“Nije ni časka bio bez posla. Brao je voće, divlje ko- 


kosove plodove: i'sve pomno spremao u svojoj spilji, da: 
mu bude pri ruci, ako oboli, ili ako nastane zlo vrijeme. 
Pri tom je opazio, da je sok kokosova ploda, kad se: 

ohladi, veoma tečan. Pa i s lovom na ribe bijaše naš oto- 
čanin sretan, a baruta, olova i naboja imao je još lijepu 
zalihu. Samo ga je jedno plašilo: šta će učiniti, ako mu 
uzmanjka vatre. Brižno je skupljao grane i grančice i 
suharke, da mu vazda bude svega u pripravi. 

Spilju si je također uredio posve udobno. Sanduke 
je ispraznio i lijepo poredao. Bilo mu je milo, kad je . 
među knjigama našao Bibliju i jedan kalendar. 

Stanko urezuje svaki dan u motku svoga barjaka 
po jedan »rovaš« (zarez). Već je eto šest dana u toj sa- 
moći kao prognanik kakav, a po kalendaru razbira, da 
je nedjelja. Okupa .se zato u potoku, — u more se nije 
usudio uroniti, jer su gadne ajkule — morski psi — 
križali oko otoka: obuče bolje odijelo, uzme Bibliju i 
stane je pobožno čitati. Misli na svoj dom, na milu 
majku, na brata, a i na očuha, a morski valovi udaraju 
o obalu žuboreći neku čudnu velepjesan... 

O podne uzme Stanko mrežu, da ulovi koju ribu za 
objed. Kad se je zadovoljno nasitio, pogleda lulu, koju 
je imao uza se, ali veoma žalosno, jer nije imao duhana, 
morao je dakle da se odrekne pušenja. Da ne pomuti 
sveti nedjeljni mir, uzme knjigu, da se pozabavi s njom. 
Sasvim slučajno bila je u toj knjizi opisana biljka 
»duhan«, a kraj opisa i otisnuta slika duhana... 

Stanko baci pogled na pučinu morsku i — srce mu 
drhtnu — izdaleka opazi jedrenjaču, koja plovi običnim 


morskim putem. 


Strelovitom brzinom digne Stanko na svojoj motki 
zastavu u vis i napne oči u daleku jedrenjaču onamo na 
moru. 

Dragi Bog ne će dati,, da živim ovako usamljen 
ovdje! govori Stanko. Možda će me ovaj brod spasiti; 


samo ako opaze moj znak! Ali jedrenjače nestade po- 


malo u daljini. Nitko nije opazio Stankovu zastavu... 

Kolike su velike bile Stankove nade, tako klonuše sad, 
a nezadovoljstvo ga i očaj obuze, No to nije dugo po- 
trajalo. On skine opet s motke zastavu, pozove Šarka, 
baci pušku preko ramena, te se prošeće duž obale mor- 
ske, Tako je zaboravio bol i očaj, što ga je napao, i opet 
se snađe u svom položaju. 

Uto opazi neku biljku, nalik na onu, koju je vidio 
naslikanu u knjizi. Koje li sreće!.. To bijaše duhan. Pa 


eno batvo do batva... biljka do biljke! Nije li to znak | 


božje dobrote? U času; kad je već zdvajao o svojoj sud- 
bini, eto mu je dragi Bog dao ono, što je najviše želio! 
Brzo nakida nešto lišća te ga odnese kući, da ga osuši. 
Po tom uzme knjigu i nije prestao da čita, doklegod nije 
naučio sav postupak i baratanje pri njegovanju i sušenju 
duhana. A nije 'dugo potrajalo i Stanko veselo zadimi iz 
svoje lule. , 
Zušolio: kišljivo vrijeme. Sada je Stnko bilo teže iz- 
laziti iz spilje. Dok je bilo još ljepših dana, požuri se 
da nabere kokosa i nalovi nešto divokoza, koje je sada 
prvi put našao. Meso im povješa u dim u spilji, gdje je 
bila spremljena čitava zaliha svakojakoga jela, voća i 
plodina. Sad je strpljivo čekao kišljive dneve... 

Na moru nije opažao ni tračka nade. To ga je ozlo- 
voljilo. No nema protiv zlovolje boljega lijeka, nego što 
je rad i opet rad. Stanko je to dobro iskusio. Naišao je 
na neku biljku, sličnu sunčanici, koja ima gomoljast 
korijen, a gomoljike joj naliče na naš krumpir. Stanko: 
ih ispeče i okusi. Bile su dobre i slasne, pa i Šarko ih je 
u tek jeo. Kad je to Stanko otkrio, nabere čilave kupove. 
Ali treba mu košara. Šta će? Otkuda bi je smogao? Nema 
druge, nego Stanko nareže šiba i stane si plesti košaru. 
Domalo se dobro uvježbao, pa mu je taj posao išao od 
ruke kao vještomu košaraču, a spilja mu postala pravo 
skladište različitih košara. 

Sva sreća, što je našao onaj sanduk s knjigama, jer 


bi bio zdvojio, da nema knjiga. Marljivo ih čita, a iz njih 


i uči mnogo, što mu koristi. A kako mu uz knjigu prolazi 
vrijeme brzo i ugodno! ... 


lil. GLAVA. 
Pustolovine i pogibelji. | 
J AJZAD prestale i kiše. U to je doba Stanko tri 
puta osjetio silnu trešnju, da je mislio: otok će 
propasti u more, a pretrpio je i dosta straha. U 


knjigama je našao i opise vulkana, pa je nakanio, čim 
nastane ljepše vrijeme, da će se popeti navrh brda, da 


.ga istraži. Dakako, oboružao se je i opskrbio svim, što 


je mislio da mu treba za takav izlet. 
Šarko je morao ostati pred spiljom, da ju čuva. Mi- 
slio je Stanko, da će možda naći kakove znakove, po 


.kojima bi se moglo prosuditi, hoće li vulkan, koji je on 


nazvao Demon, doskora pan da riga vatru, pipćo i 
kamenje. 


— Ako Demon stane da baca vatru, propao sam. 
A volim skočiti u more, nego da ovdje dočekam strašni 
oganj iz zjala tog ognjenoga Demona, — govori Stanko 
zamišljeno. 


Kad je sve pripravio, natakne na glavu široki slamni 
šešir, koji je sam spleo, i krene na put. Trebao je tri 
dana, da stigne na vrh Demona. Na podnožju brda našao | 
je naš putnik pravu tropsku vegetaciju; ali što se više 
penje uz slrminu, sve se više mijenja bilje. Došao najzad 
među samu crnogoricu. Vršak je sasvim gol. Treće ve- 
čeri stigao Stanko ovamo, na taj goli vrh brijega, ali nije 
mogao da se načudi krasoti vidika, koji ovdje puca na 

daleko i široko. Nije se dugo divio, jer je brzo pala mrka, 
tamna noć. Stanko pojede nešto za večeru, zamota se u 
gunj i zaspi slatko, umoran od puta. 

Rano ujutro probudi ga neka tutnjava i lomljava, 
slična grmljavini. Brzo ustane i pohiti do kratera. Zjalo 
je sasvim okruglo, u promjeru od kojih 15 metara, a na- 


polak zasuto. Sasvim je lako spustiti se u krater. Stanko | 


se je spuštao lagano, ali mu silna vrućina doskora za- 
krčila put. Sad opazi, kako se iz neke pukotine duboko 
u zjalu dižu pare s dimom, a malo za tim zaori iz dubine 
gromka tuinjava. Skoči brže natrag, a kad je izišao na 
čisti uzduh, odahne. Toliko je znao da prosudi, da će 
vulkan buknuti i provaliti, ali ne gornjim kraterom, 
nego nekud brdu po strani i onda sve uništiti. Stanko 
uzme s kratera nekoliko kamenitih gruda, koje je držao 
za salitru; naumio je naime, da pokuša prirediti puščani 
prah. Sad se spusti lagano niz brdo, želeći da nađe onu 
pukotinu, kroz koju je nedavno opazio da suklja dim. 

I našao je doista tu pukotinu duboko dolje na pod- 
nožju, pa je tu i čuo jaču tutnjavu. Po svemu je sudio, 
da provala ne će biti velika, ni pogibeljna za njega. 

Čudnovati neki glasovi trgoše ga iz misli. Bio je to 
čitav čopor do 50 krasnih divokoza, koje si probijaju pui 
kroz gusto grmlje i bilje. Stanko odmah postrijelja neko- 
liko, a nije mogao da se naraduje, što na otoku ima divo- 
koza, koje su mu dakako milije nego čopori majmunova, 
što ih svakud susreće. Čim se je približio. divokozama, 
nestalo njih i kreštavih majmunova. ' 

Sad se »gospodar otoka« lagano spusti kraju, da po- 
traži svoju spilju. Šarko ga je dočekao s veselim lavežom. 
Nakon šest dana našao je Stanko sve u najvećem redu, 
kako je i ostavio. 


Nekoliko dana odmarao se naš putnik od napornog 
puta. Za to je vrijeme tražio po svim knjigama, ne bi li 

našao, kako se pravi barut. Pa i to je našao; ali mu 
pokus nije pošao za rukom i to je našega Robinsona 
silno ražalostilo. No šta će? Treba strpljivo podnositi 
sve i ne klonuti duhom. I nije klonuo Stanko... 

— Morat ću da si napravim lik, pa da ptice i anti- 
lope strijeljam strelicama! — uzdahnu Stanko. — Baruta 
ne ću moći da napravim. 

I tim se je utješio. 

Oko svoje spilje napravio je vrtić, zasadio ga du- 
hanom i onom gomoljastom sunčanicom, a vrtić ogradio 
pleterom, da mu sve ne razgrebu majmunovi i antilope, 


što se skitaju po otoku. 


Bilo je opet jedne nedjelje. U domovini mora da 


je već nastalo jesenje doba. Već više od tri mjeseca bo- 


ravi Stanko tu u osami, na tom samotnom otoku, kao 
pravi pravcati Robinson, o kojem je čitao, dok je još bio 
malen dječak. Sjeo na klupicu pred spilju i upravio po- 
gled daleko na otvorenu pučinu morsku, ne bi li opazio 
barem kakav brod, kojim bi se spasao. Ali sve uzalud, 
varava mu je svaka nada. Šta li misli gospodin Astori, 
kad mu nema glasa o »Margareti«? Brod je bio jamačno 


dobro osiguran, ali momčad? Sigurno je gospodinu Asto- 


riju više do momčadi, nego do sveg drugog. O, da mu je 
otići k njemu i sve mu ispripovijedati, kako su nastradali 
i kako je »Margareta« potonula. Ali kako će i kada će?... 

Ovako se Stanko zamislio, ali ga odjednom preseneti 
užasno urlikanje. Šarko se sav stresao i brzo podvio rep. 
Šta li je to? Takovo urlanje nije Stanko čuo još nikad! 
Kao da je to urlanje lavlje ili tigrovsko. No otkud lavovi 
i tigrovi na njegov otok? Odmah odvažni Stanko pograbi 
pušku i krene tragom, otkud se čuje neugodni glas... 

Nije otišao daleko, jer se iza gustoga grmlja javi 
velik, snažan tigar. Zacijelo je sedam stopa dug; no eto 


golema čuda! Obavila ga golema zmija, kojoj se ljuske: 

krasno sjajuckaju na vrućem suncu. Tigar se otima i 
nastoji da je odvuče do mora, po kojem je jamačno i 
doplivao sa svojim neprijateljem, ali zmija se uhvatila 
repom za: paomino stablo te čvrsto privukla divljega 
tigra k stablu. Šarko preplašen odskoči, a Stanko se 
zadivi tomu groznomu prizoru. ' 

— Nijedna od tih zvijeri, — reče Stanko, — ne smije 
da živa ostavi moj otok, ali ni jedna ne će ovdje ostati 
živa! Neka sad nadvlada jača slabiju, a onda ću ja nju! 

Napne pušku i primakne se onim divljim borcima, 
a Šarko pode plaho za njim, držeći se do njegovih 
nogu. Ali tigar ni zmija nijesu Stanka ni opazili, nego 
se natežu u strahovitoj borbi na život i smrt. Zmija sve 
jače steže tigra uz paomino stablo, da tigru sve pucaju 
rebra. Uzalud on pandžama grebe i zubima grize oko 
sebe, ne može da se oslobodi ljute zmije, te konačno 
klonuo i pao žrtvom zmiji. +. 

Stanku je stalo bilo, da se domogne krasne tigrove 
kože, pa se pobojao, da je zmija ne raskomada. Zato 
naperi pušku zmiji u glavu i — odapne... Pogodio je, 
ali je još ostala živa; za tili čas skoči ona strelovitom 
brzinom na Stanka. I bio bi zlo prošao, da ga nije spa- 
sao Šarko. Zaskakao oko zmije, te je svu pomeo, da nije 
znala,, s koje joj strane prijeti pogibao, pa se svila u 
klupko sikćući kao pomamna. Sad je mogao Stanko da 
primjeri bolje, a i pogodio je bolje. Zmija se još jednom 
razvila i pružila, svršila je... 

Stanku odlanulo, jer mu sad nema ni od čega više 
straha. S teškom je mukom svukao kožu i s tigra i sa 
zmije. Tigrova će mu koža služiti u spilji mjesto di- 
vana, a zmijinom će kožom okititi ulaz u spilju, 

Crijeva tigrova savio Stanko između dva stabla u 


vitko uže, koje će napeti na lk, što kani da napravi. Po . 


svemu pak zaključi Stanko, da je u blizini zacijelo koji 

oveći otok, na kojem ima takovih zvijeri. Pomišljao je 
na Borneo, Javu i Celebes, a srce mu, kad to pomisli, 
zakuca življe. Svakako su se tamo negdje le nemani 
sukobile i pograbile: tigar je htio da se oslobodi zmije, 
pa skočio u more i doplivao na svoju žalost zajedno sa 
zmijom na Stankov otočić. SA 

Kratko vrijeme iza toga uznastojao Stanko da pri- 
Pitomi nekoliko antilopa, koje je uhvatio posve mlade. 
Načinio im tor, te su se doskora umirile i pripitomile iza 
svoje ograde. Pošlo mu je za rukom da uhvati i jednu 
papigu, koju je privezao kraj spilje. Međutim je priučio 
Šarka, da mu hvata i donosi s obale školjke i iz mreže 
ribe. No kad su bili u blizini morski psi, nije se Šarko 
dao k obali, a dlaka bi mu se sva nakostriješila. 

Stanko se prepao, kad je opazio, da na otoku ima i 
aligator4, koji po vlažnom vremenu izlaze i na kopno, 
tražeći plijena. Poželio je otrova, da bi potrovao te 
grdobe, koje su mu mrže nego krokodili i same ajkule. 

- Veliku su mu štetu nanosili majmuni. Zato ih je ne- 
koliko postrijeljao. Kad su to opazili drugi čopori maj- 
munski, pobjegoše redom svi na Demon i nijesu više si- 
lazili ni u blizinu Stankove spilje. Bojali su se i samog 
Šarka. ' mo 
Tako su prolazili dani i vazda je bilo svakojakih 
pustolovina i događaja, da Stanko nije ni sam znao, kako 
brzo prolaze dani u toj njegovoj samoći. 

Jednom opazi u daljini nekoliko sumnjivih brodica. 
Prepoznao ih je: gusari su, koji krstare morem. 

— Šta bi bilo, da dođu ovamo na moj otok? — po- 
misli Stanko. — Oteli bi mi sve ovo moje imanje i mene 
bi ubili. 

Ta ga misao tako uplaši, da je odmah srušio onu ve- 
liku motku za zastavu, čamac sakrio u jednu spilju na 
ušću poločića, a ogradu oko vrtića i sav tor razorio i 

gotovo uništio, samo da zamete svaki trag, po kojem bi 
gusari mogli da ga nađu. ' 

Dok je još bio pri tom poslu, osjeti, da ga probija 
češće znoj, da mu je glava teža i da ga spopada neka 
Muka i boljetica, ali se nije davao u strah... 

Jednoga dana iza toga iziđe iz spilje, da svoje anti- 
lope pusti na slobodu. Upravo im otvorio, a pogled bacio 
na more. Tamo na otvorenoj pučini jedri prekrasan 
trgovački brod s tri visoka jarbola. Ej, šta li je to? Brod 
mu se primiče brzo, jer plovi punim jedrima. Ali uto 
puče odjedanput na brodu top, koji je nemilo odjeknuo 
uzduhom. 

Stanko je dobro slutio, šta će to biti. Sva sila bro- 
dića i čamaca navali na jedrenjaču. Opet su gusari, ti 
nemili morski razbojnici. Borba je zacijelo bila očajna, 
ali su valjda nadjačali gusari, jer je doskora krasna ona 
jedrenjača planula te gori nasred pučine morske. Stanko 
je vidio dobro, kako su razbojnici nakrcali svoje brodice 
i otplovili brzo onamo na jug, a ostavili u plamenu brod, 
koji su nemilo orobili. 

Kad je gusar& nestalo s vidika, skoči Stanko u čamac 
i odjuri njime k brodu, koji je mirno gorio. Nadao se, 
da će na njem naći štogod, a nada ga nije prevarila. 

Brzo se popeo na palubu i opazio ondje mnogo 
mrtvih mornara, a kad je došao do krmila, nađe pod 

«njim bačvicu baruta. Brzo spremi barut — a to mu je 
velika stečevina — na sigurno mjesto. Pokupi još nešto 
različitog oruđa i oružja te se požuri s broda, koji je 
praskao i plamsao u raljama groznog plamena. 

Odjuri u svoju spilju. Barut spravi pomno, sav 
sretan, što se je tako slučajno namjerio nanj. Ali nije mu 
se dugo veselio. Nešto ga uzelo lomiti, kao da ga je uhva- 


tila ljuta groznica. U kokosovim lupinama pripravi .si 


svježe vode, da mu bude pri ruci. Još nije pravo ni sjeo 

na svoga tigra, kad mu nešto zavrti glavom, smuči 
mu se... 

Vidio je brod, mornare, more i — onda nestade 
svega — sve iščezlo... Stanko se onesvijesti; bio se je 
teško razbolio... 

Dugo je valjda ležao. Probudio. ga je Šarko svojim 


* lavežom. Nešto ga tišti u moždanima. Dohvati vodu pa 


se ljudski napije. Čuo je i jasno razabrao potres. Prepo- 
ruči dušu dragomu Bogu i opet klone u besvjesticu. 
Dugo i dugo je ležao tako. Šarko mu cvili uz uzglavlje:.. . 
Kad se je probudio, napije se opet vode, ali ga je glava 
silno boljela. Ostade ležeći. 

Bio se jadnik teško, teško razbolio... 


IV. GLAVA. 


Gusari. 
[eo mu krenulo na bolje. Osjeti opet snagu 


i nov život. Ustao, da si priredi kakvo jelo. Sjećao 
se onih snova i prikaza, što mu ih je mašta pri- 
kazivala za groznice. - m. 
Pogleda na more. Mirno je i glatko kao zrcalo. Onda 
začuje -s brda grmljavinu, pa izađe iz spilje, pred kojom 
veselo skakuće Šarko. Stanko zavikne od čuda. Demonu 
po strani vidi golem plamen, a odande teče vruća lava 
cvrčeći i zujeći ravno u more. Doletjela k njemu i pa- 
piga, koja se je bila međutim odriješila s uzice, i stala 
naklapati one dvije tri riječi, što ju je naučio Stanko. 
Sav izmoren sjedne Slanko na klupu srčući po- 
mamno svježi uzduh. Pobožno zahvali dragomu Bogu, 
što ga je opet spasao od smrti, koja mu je već toliko 
puta prijetila. 

Okrijepi se s nešto hrane, pa stane da razgleda svoju 
dragu pušku, koju je dobro nabio. Izađe, da vidi svoje 
antilope. One mirno pasu nedaleko spilje, a kad su ga 

opazile, došle k njemu mirno i pitomo i stale mu lizati 
ruke. Čak i idu za njim, kad je pošao za nemirnim maj- 
munima. Nije mogao da im se načudi... 

Stanko pođe, da iz bližeg vidi bacanje i sukljanje De- 
monovo: No odjednom zastade preneražen. Šta je to tu 
u mekom pijesku? Nije li to savim jasan trag ljudske 
noge? Ta ne može biti! Pa ipak! Promatrao kako mu 
drago, sasvim je jasan trag čovječje noge. Stanko po- 
misli na — gusare i neka ga strava obuze. Ako ga sad 
ovdje ubiju, ili ako ga odvedu u ropstvo? Strašan mu je 
položaj! Čas prije hvalio je dragomu Bogu, što ga je spa- 
sao iz tolike pogibelji, pa i sada — 0, on se uzda u do- 
brotu božju! — ne će ga ostaviti! Stanko se prepusti 
volji božjoj... 

Pođe prama vulkanu, da ga iz bližeg razgleda. Vidi 
se, da oganj izbija sve slabije i da provala znatno je- 
njava; lava teče doduše kao žarka rijeka, — ali je mi- 
nula svaka pogibelj. i 

Stanko je bio još slab, pa je morao da se odmori. 
Odluči da ode onamo u paominu šumicu, da otpočine. 


— Hajde, Šarko! — zovne vjernoga psa, koji je una- 
okolo njuškao nešto, — hajde sa mnom, da se od- 
morimo! : 


I pođe u obližnju šumicu, ali odmah na početku | 


kriknu od iznenađenja. Gotovo se skamenio od čuda. 
Pred njim stoji — čovjek u odijelu engleskoga mornara, 
a u rukama mu nož. 


— Tko ste vi? — zapita Stanko njemački. 
Stranac strese glavom. 
— English! — odgovori lakonički. 

Na sreću je Stanko znao da natuca engleski. Nešto: 
je naučio uz brata još kod kuće, a nešto ga naučili i na 
brodu. Oštro motri toga stranca, što je tako iznenada 
osvanuo na njegovu otoku. Sazna, da mu je ime George 
Shag, da je bio mornar na engleskom brodu »Macpher- 
son«, te je čamcem pobjegao s brod€, još pred tri dana. 
Tražili ga i napokon ostavili; valjda su držali na brodu, 
da se je utopio, ili da su ga progutali morski psi, kad su 
naišli na prazni čamac. Ispovjedi, da je gladan, — silno 
gladan. 

Stanko se sjeti onoga broda, što ga je posljednjih 
dana neprestano viđao u svojoj mašti, pa se zamisli, 
šta bi učinio. Najprije dade gladnomu Georgu mesa i 
vina, koliko je imao u svojoj lovačkoj torbi, pruži mu i 
lulu, pa reče: ' 

— Prije nego što mognem da vam išta učinim, hoću 
da znam, zašto ste ostavili brod »Macpherson«. 

— 0, to vam je duga pripovijest, gospodine, — od- 
vrati George. — Hoćete li da se zadovoljite mojom po- 
štenom riječi, da sam pobjegao s broda samo zato, da se 
spasim, i ni s kojom drugom zlom namjerom? 

— Vjerujem vam na poštenu riječ, — odgovori 
Stanko. — Ja sam zasad gospodar ovoga otoka! I prije 


“nego vas upoznam s njegovim tajnama, morate mi pri- 


seći poslušnost i obećati mi, da ništa ne ćete odati ni- 
komu. Jeste li pripravni na to? ' 

— Jesam i bit ću vam kao starijemu u svem po- 
slušan. ' 

Stanko mu je govorio zakletvu, a.on riječ po riječ 
ponavljao za njim i završio: »Tako mi Bog pomogao!« 

Sada mu je Stanko bio prijazniji, te mu pokazao 
svu svoju imovinu na otoku i svoju spilju. 

George se je čudom čudio, kako je Stanko mogao 
da uredi sve to, pa mu se iskreno priljubio i uzeo da ga “ 

uvelike cijeni. Kako je George bio za sve spretan, brz i 
marljiv, stao odmah Stanku pomagati u svem, pa se 
Stanko obradovao, što je tako iznenada dobio dobra 
druga u toj svojoj zabiti i samoći. Ali je ipak nakanio 
da ga posve iskuša. Zakopa svoj sandučić sa zlatom 
među gomoljaste sunčanice. Kad je mladić iskapao go- 
moljike i našao sandučić, odmah ga odnio svomu gospo- 
daru. Stanka je to ganulo. On mu pokloni pušku s na- 
bojima, pruži mu ruku i reče: 

— Od danas si mi prijatelj, hoćeš li? 

Veselo prihvati mladić Stankovu desnicu i odgovori: 

— Bio sam ti prijatelj od prvoga časa, kad smo se 
sreli, A sada ću i ja da ti otkrijem svoju tajnu, jer među 
prijateljima ne smije da bude tajne! 

Napuniše svoje lule, pošto su se dobro nahranili 
iečnim mesom antilope, koju su toga dana ubili. Stanko 
se pruži po tigrovoj koži, a George sjede na jedan 
sanduk. 

— Moja je pripovijest posve čudnovata, — uze 
George, — s tim čudnovatija, jer se je sve to zbilo u naj- 
novije doba. 


Rođen sam u Irskoj. U Belfastu sam se upoznao 
s nekim svojim zemljakom, kapetanom Donnelom Whi- 
ieom, koji je znao da stekne potpuno moje povjerenje. 
Stupio sam na njegov brod »Macpherson« za mornara. 
Brod je stariji, ali čvrst jedrenjak. Odvezli smo se u neki 
njemački trgovački grad, u koji smo vozili ugljen. Tu 
smo natovarili za Melbourne svu silu porculana, koji 
bijaše pomno spremljen u sanduke i visoko osiguran. 
Pred nekoliko sedmica pošao sam u donje prostorije u 
brodu, da u jednom sanduku kradom izmijenim razlu- 
panu jednu zdjelicu, jer bi kapetan za malenkost digao 


čitavu buru. Otvorim zaklopac na sanduku — i šta mi- | 


sliš, Stanko, šta sam opazio? — Proste zdjele i zemljane 

lonce! Otvorim drugi sanduk, — isto — lonci, pa lonci, 
a tako u svakom sanduku, koji sam otvorio. I ta je roba 
bila osigurana na mnogo tisuća funti. 

.— Znaš li, kod kojega je društva bila roba osi- 
gurana? : 

— Znam, kod neke kuće... čini mise A...stor... 


— A, kod Astorija i druga. Znam tu kuću. Zacijelo 
je to silna prevara. 

— Čuj me samo! Bio sam radoznao, te otvorili 
ukusne sanduke, u koji su bili tobože spremljeni glaso- 
viri, a svaki je sanduk bio osiguran na 300 funti. A 
znaš li, šta je bilo u sanducima? Nekaki stari bečki gla- 
soviri, koji nijesi vrijedili ni 5 talira. Da bi težina odgo- 
varala, nametali u sanduke kamenja. 

— Sramota! Sramota! 

— No to nije sve. Sada sam bolje pažio na svaki 
korak danju i noću. Pristali smo kod Batavije. Kapetan 
izašao, izašao i ja u luku. On pošao u grad, pošao ija 
On zašao u neku kuću, gdje piju opij, pošao i ja. On 
sjeo u jednu sobicu, a ja neopažen u drugu pokraj nje- 
gove. | 

Nožem sam prorezao katun, koji je dijelio te kabi- 
nete, i opazih kapetana, kako se je ispružio na divanu i 
drži u ustima cijev, kao da srče opij, a kraj njega se 
spustio neki Kitajac s dugom kikom, a lopovskoga iz- 
gleda. . 

— No, brate White, — upita ovaj, — jeste li doveli 
novih robova? Imate li dobro osigurane robe? 

White se nasmije. 

— Imam, ali šta mi dajete za glavu?... 

Nijesam u prvi čas mogao sve to da razumijem, 
ali sam se brzo dosjetio. Brod bi imali napasti krivi gu- 
sari, odnosno trgovci robova, momčad omamiti pićem, 

pa je onda zarobiti, da budu prodani kao jadni robovi. 
Brod je imao sasvim da izgori. Kapetana će spasiti King- 
Fo ili njegovi ljudi, da se lakše prevare oblasti. 

Osigurnina se onda mora isplatiti, — a dobitak će 
nitkovi razdijeliti... . 

— Šteta za moj »Mac-pher-son«, — nasmije se ka- 
petan White, a onda zaspali obojica. 

A ja platio i odjurio. Izgubio sam glavu; mjesto da 
. potrčim do konzulata i otkrijem svu tu grdnu prevaru, 
sakrio sam se. Nije prošlo ni četiri sata; a već su me 
tražili naši ljudi. Da ne pobudim nikakvu sumnju, morao 
sam s njima. Čestiti kapetan White valjda je nanjušio 
nešto, jer je momčadi zabranio, da ne opći sa mnom, 
a mene je zatvorio. Pred četiri dana pošlo mi za rukom, 
da sam pobjegao. Nažalost nijesam ništa spasao do noža 
i jednog zemljovida. 

— O, lopovi! A gdje je ostao brod? 

— Krenuo je prama sjeveru, ondje će planuti 

— Sramota, sramota! Gdje ti je ta pomorska karta? 
Mi ćemo jednoga dana ravno u Bataviju. 

— Ja mislim, da se nalazimo ovdje, — pokaže 
Stanko na zemljovidu. ' | 

— Možda. : 
Zamišljeni tako dali se svaki na svoj posao. George 
Je popravljao ogradu za antilope, a Stanko čistio neko 
sjemenje. Dobre dvije ure radio je Stanko kraj nekoga 
grma, a kad je pogledao na more, opazi, kako dvije 
oveće lađe jure ravno k njegovu otoku. Kad su se pribli- 
žile, sašli stranci s njih u čamce: s jedne neki Kitajac, 
a s druge bijelac. Veslajući upravili čamce k otoku. Tik 
pred grmom, za koji se je sakrio Stanko, iskrcali se Ki- 
tajac i bijelac i legli u visoku travu. 

— Ovdje valjda nema zmija? — upita Kitajac en- 
gleski. i 

— Ne možemo znati! Otok je vulkanski, na zlu 


glasu, te je pogibeljan, pa je stoga pust i nitko ne boravi 


na njem. Budite oprezni, King-Fo! 

— Aha, to je taj nitkov! — pomisli Stanko. 

— A drugi put, gdje, friend? — upita Kitajac. 

— Ja sam već pogodio u Newyorku od Clifftona 
jedan drugi brod, pa ćemo morati da ga osiguramo kod 
kojeg amerikanskoga društva, da ne padne nikomu u 
uš... ' 

— Well! Kako je kršten taj brod! 

— >Eleonora Potter«. 

— Hoćete li brzojaviti? 

— Odmah. 

— Dobro, do vidova, mister White! 

— Good bye, King-Fo! 

Skočili po tom u čamce, koji brzo iščeznuše... 

Bio je već mrak, kad se je Stanko vratio u spilju. 
Brzo razori svoju klupu, da ga ne izda, ako bi gusari 
ponovo posjetili otok, te ispripovijeda, kako je. osobno 
upoznao njegove prijatelje King-Foa i Whitea. 

George skrsti ruke od čuda. : 

— Prijatelju, — reče na to — mi nijesmo više si- 
gurni ovdje. Sutra moramo da napustimo taj otok! šta 
će nam sve, ako nas nađu i zadave! 

— Ja se nadam, da do toga ne doći! Da otkrijemo te 
nitkove i da ih predamo sudu? ' 

— Da smo u Bataviji! 

— Bi li ti našao opet onu krčmu? 

— Pa dabogme! To se nikad ne zaboravlja. 

— Dobro, sutra ćemo na more! 

Oba prijatelja legoše na počinak, a snivahu o sva- 
kojakim grozotama... ' 

Probudio ih Šarko. 


Kad je Stanko pogledao na more, samo gurnuo 
Georga. Sva sila gusarskih čamaca plovi morem. Pogi- 
bija za oba naša prijatelja, premda su gusari daleko od 
njih još nekoliko sati. 

— Da ne dođu samo na otok, Stanko! 

— Moramo da se sakrijemo! 

— A spilja? 

— Zatvorit ćemo je kamenom. 

— Ami? 

— Mi ćemo u krater. 

— Imaš pravo. 

Tako i učiniše. Natovarili se.svim potrebnim, hra- 
nom i strelivom, poveli Šarka i papigu, te se popeli na 
Demon. 


Tu ostadoše prijatelji cio dan razgledajući s visa 


.more. Lađice i čamci gusarski svi kao da su iščeznuli 


nekud, samo kadikad koji projuri morem. Po svemu se 
vidjelo, da čekaju na plijen... 


Noć provedoše naši u krateru. U rano jutro pođe: 


George da donese pitke vode, ali se dugo nije vraćao. 
To bude Stanku sumnjivo.  Pograbi stoga svoju dvo- 
cijevku i pohrli za svojim prijateljem... I šta je ugledao! 


Kraj potoka leži George, na njemu kleči jedan gusar, 
a druga ga dvojica tih divljih mrkonja drže i vezuju. Tu 
nema premišljanja. Stanko naperi i opali iz obih cijevi, 
a dva se razbojnika svalila na ledinu, dok je treći od- 
letio, kao da ga strijele nose, na čamac i odjurio, prije 


nego je Stanko razvezao jadnoga Georga. 


— Za Boga miloga, hajdemo, zaveslajmo, dok nije 
onaj nitkov doveo svoje drugove! — zaviče Stanko. 

— Da, da! 

Odoše brže k spilji. George izvuče iz zakloništa ča- 
mac, a Stanko ga nakrca nekim vrednijim stvarima i 

povesla u pećinu, da dočeka noć. Noću nakaniše da ot-- 
plove prama jugu. 

Zadnji sunčani traci osvijetliše još mali neki trgo- 
vački brodić daleko na moru, a poznate gusarske lađice 
brzo ga orobiše. Brod je planuo i osvjetljivao put razboj- 
ničkim lađicama. 

— Sada nam je čekati, ako želimo da iznesemo žive 
glave. 

— I sam sam mislio tako. 

— Pa ostanimo ovdje. 

— To će i biti najbolje. 

Nemirnu noć probdješe prijatelji u svom mrkom za-- 
kloništu. U rano jutro pogledaše na more. Bilo je opet 
čisto i mirno. To im je bila najbolja zgoda, da umaknu 
očitoj pogibelji. 

V. GLAVA. 
Kući — kući. 
BA prijatelja zaveslala iz petnih žila ravno prama 
() jugu. Čas zatim začuju urnebesnu kriku. Na obali 
na otoku stoji kojih trideset Malajaca, koji su 
opazili naše bjegunce te skaču u svoja tri čamca, da ih 
povitlaju. Čulo se gruhanje iz pušaka, jer Malajci i pu- 
caju za bjeguncima. George vesla kao mahnit, a Stanko 
stao na stražnji kraj u čamac i gađa bez oduška u Ma- 


lajce, koji su na okupu. Sedam osam ih je strovalio, a 
oni ostali pograbili svoja vesla i — lov se otpočeo. > 


No za čas se promijeni prizor. Morem dobrzao pa- 
robrod i ispalio nekoliko. topova u gusarske čamce, koji 
se sad okrenuše i potisnuše u bijeg. Ali je bilo prekasno. 
Topovi s parobroda gađaju izvrsno. Dva se čamca samo 
razletjela i potonula, a treći strelimice odmiče. Ali i toga 


mu 


tresnulo topovsko tane, pa su morski psi dobili dosta 
hrane. 
"ba je spasilo naše bjegunce od očite propasti... 
Dovezli se do parobroda, pozdravili strance i umo- 
lili, da ih uzmu na brod. Kad su primili Stanka i Georga 
na brod, upravi on svoj smjer ravno k Stankovu otoku. 
Bio je to ratni brod i na njemu junačka momčad. Spu- 
stili veliki čamac, u koji je sjelo do dvadeset vojnika 
sa Stankom, i pošli na otok. Tu su našli još kojih deset 
Susara, s kojima brzo obračunaše. Nikad nijesu one pa- 
ome nosile takove plodove, kao toga dana... 
Suznih je očiju ostavljao Stanko svoj otok te se 
odvezao natrag na ratni brod »Neptun«. ' 
Kapetan Hammer primio je rado spasene prijatelje 
te je pozorno i sa zanimanjem slušao njihovo pripovije- 
danje. 
— Ja ću vas odvesti u Bataviju, — reče on, — jer 


imam posebne odredbe za kitajsko more. Vi se obratite “ 


na konzulat, prijavite stvar i posljedice ne će izostati! 


Treći dan doploviše do Batavije. Parobrod se od- 
mah okrenuo. Stanko ode s Georgeom na konzulat i tu 
su se zadržali veoma dugo u povjerljivu razgovoru s kon- 


zulom. Parobrodom ode brzojavka odmah u Madras, 


a odatle kabelom gospodinu. Astoriju i Engleskomu po- 


morskomu društvu. Stanko i George moradoše ostati u 


> Bataviji, da sudjeluju kod otkrića. previjane prevare i 
lopovštine gadnoga King-Foa. Ponos 1 im nje platio za to 
dobre dnevnice. 


Iza nekoliko dana šilgso odgovor, da je osigurnina 
. već isplaćena, a da se bjeguncima ima učiniti — na ra- 
čun Astorijev — sve, što se samo može učiniti, pa kad se 
raskrinka previjani kitajski trgovac, da će se za njih 
naći mjesta na Astorijevim brodovima. 

George nije više našao ulicu i onu kuću u malaj- 
skom dijelu grada Batavije, tako da su se oblasti oka- 
nile već da traže momčad, koja je bila zarobljena. Ali 
stara je poslovica: »Zaklela se zemlja raju, da se tajne 
sve saznaju! « 

A tako je bilo i ovaj put. 

Upravitelj i konzul odrediše, neka po dva redar- 
stvenika, obučena u obično odijelo, idu za Stankom i Ge- 
orgom, da mogu smjesta uhvatiti onoga previjanoga Ki- 
tajca, čim ga nađu. No svako istraživanje bilo je ispo- 
četka uzaludno. Morali su da ostanu tu preko uskrsnih 
blagdana i baš je nekako bila minula godina dana, otkad 
je Stanko krenuo od kuće. Očekivao je samo poziv go- 
spodina Astorija, želeći živo, da se što prije vrati svojoj 
miloj kući; ali je najprije morao da otkrije prevaru. 

U malajskom dijelu grada bio je godišnji sajam, pa. 
je George neprestano navaljivao, da odu onamo, ne bi li 
našli, što tako dugo traže. ; 

Otišli, a redarstvenici za njima. 

Sajam bijaše živahan. Ovdje se komedijaš producira. 
svojom čarobnom umjetnošću, ondje poduzetni trgovac 
hvali na sav glas svoju robu; na drugoj su strani namje- 
štene krčme i sjenice, napravljene od dasaka, a unutri 
katunskim zastorima razdijeljene u same. male kabinete. 
U svakoj je sobici namješten divan, na koji može gost da 
legne ili sjedne, kad uživa omamni opij. Takove se sje- 
nice prenose s jednoga mjesta na drugo, pa je sasvim 
razumljivo, zašto George nije mogao odmah da nađe, 
što traži. ' 

— Ja bih ipak i sam htio da okusim jednom taj 
užitak opija, — reče Stanko. — Znaš li ti to, George? 

— Znam! Iznajprije ti je ugodno, omamljen si, kao: 
da vidiš pred sobom stotinu prikaza, a onda zaspiš i sav 
si smućen, kad se probudiš. 

— Bilo kako bilo, ja ću da pokušam. 

— Dobro, ja ću s tobom. 

— Pa dobro! 

— A naši redari? 

— Pošlji ih u obližnju sjenicu, gdje toče čaj! 

Udoše u praznu sjenicu. Čim je George spazio krč- 
mara, sav se strese. 

— Meni se čini, — šapnu on, — to je onaj isti, ko- 
jega tražimo. 

Strance odvede krčmar u posebni kabinet, te ih po- 
dvori opijem. 

Kad je otišao iz sobice, reče George Stanku: 

— To je ona ista sobica; evo tu je još ona rupica. 

— Pa hajde, učinimo se, kao da smo zaspali. 

— Istina je, hajde da ga nadmudrimo! 

U susjednoj sobici nastala živahnost. 

— No, dragi moj Po-Ling, — zamoli netko krup- 
nim glasom, koji se pričinio poznat i Stanku, — imate 
li gostiju? 

— Dva bijelca. 

— Čini mi se, da sam vani vidio dva redara. 

— Well, valjda idu za tim u. 

— Da, da. 

— Uostalom, oni su već i zaspali. Pogdolij samo 
kroz tu rupu! 

Onaj drugi pogleda kroz rez u tkanini, ali ne reče 
ni riječi. ' 

Naši prijatelji samo su žmurili, ali su odmah pre- 
poznali debelo lice davno traženoga. King-Foa. 

U susjednoj se sobi razvio živahan razgovor. 

— Sad je najljepša zgoda! — reče Stanko. 

Pričiniše se da su natrušeni, platiše račun i iziđoše 
teturajući... 


=> Raka 

Za pet časaka ščepali redari i King-Foa i krčmara 
Po-Linga, a za njima navalila radoznala svjetina. 

Istraga bijaše veoma zanimljiva. 

Po-Linga su morali da puste na slobodu, jer mu se 
nije moglo ništa dokazati. King-Fo nije htio ništa da 
prizna, ali ga ipak na temelju bjelodanih dokaza osu- 
diše na vješala. Tim se dovršilo sve, pa su naši prijatelji 
mogli mirno da se vrate u Evropu. 

Odvezli su se prvim parobrodom, koji je krenuo 
na Rijeku. Čim stigoše, bilo im je prvo, da se prijave 
kod gospodina Astorija. Astori se obradovao uvelike, 
kad je opet ugledao Stanka Frankovića živa i zdrava. 
Odmah ga imenovao natkrmilarom na svom brodu 
»Hrvatska«, koji će još te jeseni da krene na široko 
more. A kad je George izjavio, da bi najvolio ostati uz 
svoga miloga druga Stanka, bude on imenovan potkrmi- 
larom na istom brodu. Razumijeva se, da je Astori sa 
živim zanimanjem slušao pripovijedanje naših putnika, 
pratio sve njihove doživljaje. A 

— Jest, prijatelji moji, ništa ne obrazuje čovjeka 


toliko, koliko putovanje, — govorio im Astori. — Stoga 


ću jesenas da pošljem i najstarijega sina mog u Mel- 
bourne, da nauči ondje, šta je svjetska trgovina. 

Pozove sad samoga Stanka u poslovnicu te mu reče, 
da je komisar vratio onaj novac, što ga je lani Rikardo 
pronevjerio, te će mu sav taj novac darovati kao malu 
odštetu za svu onu muku i nevolju, što je pretrpio na 
otoku. ' 

Na rastanku mu još doda, ako ga ne bi kad kuće 
lijepo primili, neka dođe samo ravno k njemu u stan. 
Uostalom, Rikardo se je bio sasvim popravio te postao 
marljiv i trijezan čovjek, kojega će naimenovati doskora 
blagajnikom, jer blagajnik će Blank biti umirovljen. | 

Nitko veseliji od Stanka. Brzim koracima pohiti u 
roditeljsku kuću, pošto je prijatelja Georga nastanio kod 
nekih svojih čestitih znanaca. i 

Bilo se je već zamračilo, kad je Stanko otvorio 
vrata roditeljske kuće. Majka je bila zabavljena poslom 
u kuhinji. ' 

— Majko, mila moja majko! — kliknu on i zagrli 
dragu majčicu. 

Ona ga je milovala, kao ono nekad, dok je još bio 
mališ. Suze radosnice potekle sretnoj majci i dobromu 
Stanku... 

Tada zagrmi surov glas: 

— Šta, zar se je vratio taj skitalica? 

Bio je to očuh njegov Rudak, koji je sa svjetiljkom 
U ruci osvanuo na kuhinjskim vratima. 

Sad se Stanko ponosno uspravi! 

— Oče, zar za svoje pastorče nemate ljepšega po- 
zdrava? Ja odlučno zabranjujem, da me nazivate skita- 
licom, razumijete li? Sada sam natkrmilar na Asto- 
rijevu brodu »Hrvatska«, pa vas molim, da me kao ta- 
kova i prijaznije susrećete!.,, 


Rudak se zlobno nasmije, ali uto dođe i Rikardo, 
te sav uzrujan izjavi majci, da njih dvojica, sinovi njeni, 
ne će dalje da podnose surovost svog očuha, jer on opći 
: njima kao s prostim slugama, a ne kao s djecom svoje 
žene. 

— Hajdemo, Stanko! — reče on bratu, — hajdemo 
iz te kuće, naći ćemo drugdje prijaznija lica! 

Sad zagrmi prava oluja, Gospođa Rudak reče, 
da djecu svoju ne pušta iz kuće; kuća je njena, stekao ju 
je njen pokojni muž Franković, pa ona ne trpi, da joj 
ovako zapovijedaju i da joj nanose pogrde i smutnje. 

— Dosta sam od čestitih ljudi slušala o tebi, Ru- 


- dače, pa ćeš bolje učiniti, ako se primiriš i ako me 'ne 


budeš nagonio, da se latim ozbiljnijih sredstava. 

Rudak se smrači, pokunji i ode kao sjena. Sad Ri- 
kardo ispripovijeda majci sve, -— sve, svoje pronevje- 
renje, Stankovo ljubazno zauzimanje za njega, a majka 
oblivena suzama pritisnu na srce milu i dobru svoju 
djecu, koju je opet zavoljela svom dušom. 

Rudak se sasvim skunjio te je šuteći podnosio 
svoju sudbinu — i tako se opet vratio mir u tu obitelj... 

Međutim se na krasnom brodu »Hrvatska« spremalo 
sve za daleki put. Kapetan Jepp bijaše sa svojim novim 
krmilarima sasvim zadovoljan, premda još nijesu bili 
položili ispit. 

— Dok se mladići vrate, — rekao Astori, — poslat 
ćemo ih u mornarsku školu, da postanu pravi mornari! 


Bila je polovica listopada, večer pred odlaskom. 
Stanko se svrnuo u neku mornarsku gostionicu, u kojoj 
je prije nekoliko dana dobrim pićem počastio staroga 
jednoga mornara. Tako i danas. S. 

— Nemate li kakovo mjesto na brodu i za mene? — 
upita stari pomorac. 

— Čemu, mate? 

— Meni se ne sviđa na našem brodu, sve mi je 
sumnjivo, što se zbiva. Među nama, mi smo izmijenili 
brod; prije se je zvao »Eleonora Potter«. U Londonu je 
naš gospodar, mister White, dobio neku brzojavku. 
Nato je brod u Kanalu prekršten u »Crawford«. Kapetan 
White preuzeo je krmilo, a krmilar Bennett postao ka- 
petan. ' 

Stanko se prepade, ali nije ni dahnuo, da se ne oda. 

— A gdje vam je brod? 

— Vani, izvan luke. 

— Šta vozite? 


=. 


— Staklo i glasovire. . 
— Kamo? 
—= U Šidney. ma 
— Ja imam za vas mjesto; ali morate da osta 
š nekoliko dana ovdje. RJ f 
— Neka bude, kako želite, mladi gospodine! 
— Kazivali ste o nekoj brzojavci, znate li joj sa- 
držaj? i ' 
— Ne znam čitati, jer je pisana engleski, Kapetan 
White htio je da je baci u more, a ja sam je poslije na- 
šao na brodu; evo je! ' 


e. 
e] 

Izvadi iz džepa zgužvan papir i preda ga Stanku. 
Stanko pročita: »Po-Ling mi javlja, da su prepoznali 
»Eleonoru Potter«; »Crawford« se ne očekuje. Pozdra- 


vite kapetana Benneita i krmilara Whitea. — Cliffton, 
Boston. « : i 
— 0, sad razumijem sve! — kliknu Stanko. — Čo- 


vječe, bit ćete kneževski nadareni! 

— Hvala vam! ' 

— Koliko ste već natovarili? 

— Čekamo samo još šest glasovira. 

— Dobro. Pričekajte me ovdje! Kako se zovete? 

— Boas Hemster, rodom Nizozemac. 

— Dobro! | 

Stanko odjuri u Astorijev stan. 

— Victoria, gospodine Astori, — imam ga! 

— Koga, dragi Stanko? ' 

— Kapetana Whita. 

— Šta? Koji brod? 

— »Crawford«! ' 

Gospodin Astori problijedi kao stijena. 

— Ne može biti! Ta on je kod nas osiguran na dva 
i pol milijuna, a kapetan Bennett preporučen nam je 

toplo ravno iz Bostona. A prekosutra sam htio tim bro- 
dom da pošljem u Melbourne i svoga sina Adolfa! 

— Hvala višnjemu Bogu, što sam ih još otkrio u 
* pravo vrijeme! Zapovjedite Jeppu, da kasnije otplovimo. 

— Neka sve bude, kako želite; no hajdemo k redar- 
stvenomu komisaru! 

Odvezoše se onamo i dugo se nešto dogovarali. Po- 
slije dogovora nasmije se Astori i odveze se kući. A 
Stanko se oprosti s majkom. 

Na obali stoje sanduci s glasovirima. 

— Kuda će to? — upita Stanko. 

— Kapetanu Bennettu! — odgovori Rudak, koji je 
čuvao sanduke. — Već smo ih trideset otpremili, 

— Jesu li glasoviri unutri? 

— Mi smo ih sami zabili u sanduke, čim su bili osi- 
gurani. ' 

— Ovo su valjda posljednji? 

— Da... 

Stanku bijaše teško, što mu je i očuh u tom lopov- 
skom društvu. 

Sutradan zatvoriše Whita i Bennetta; sav tovar na 
brodu »Crawford bilo je neko staklo od nikakve vri- 
jednosti, a i stari neki podrti glasoviri. Sad se otkrilo 
sve. 

Nitkov Cliffton bude zatvoren i svi krivci teško 
kažnjeni. 

Siromašnu pak momčad, koju su ti podli ljudi 
Prodali u ropstvo u Braziliju, oslobodile su same oblasti 
jadnoga ropstva... 

Stanko Franković odavno je već kapetan i veoma 
bogat čovjek, jer su ga Astori i njegovo poslovno dru- 
štvo obilato nagradili za neprocjenjivu uslugu. A da je 
tako ispalo, ima da zahvali okolnosti, što je proživio 
neko doba daleko od svojih, kao pravi novi Robinson! 


